Ciele Klubu slovenských turistov do r. 2030

Naša úloha: Zastupovať záujmy CELEJ turistickej komunity na Slovensku.

Motto: Spoznaj s nami Slovensko.

Počet členov 35 000 +

Vytvoriť spôsob ako maximálne využiť ľudský potenciál v KST.

Zjednodušený a plne digitalizovaný registračný systém členov (26)

Moderná a intuitívna webstránka s dôrazom na jednoduchosť použitia.

Pomoc klubom a regiónom organizovať podujatia – uchovávanie nápadov na použitie pre ďalších.

Vytvoriť sekciu údržby a obnovy turistických chodníkov, ktorá bude financovaná z dotácie to štátneho rozpočtu a zo sponzoringu. Využiť kluby a členskú základňu ako pracovnú silu + spolupráca s VŠ a univerzitami.

Presadiť zákon o ochrane značených turistických chodníkov, oslobodení pohybu na chodníkoch mimo značiek a prespávania v blízkosti turistických trás. Presadiť zákon o obnove pôvodných chát zjednodušiť povoľovacie procesy na budovanie tur. Infraštruktúry.

Rekonštrukcia chát s cieľom zvýšiť komfort a kvalitu služieb turistom, ekologizácia a nezávislosť prevádzky:

1. fáza Téryho chata a chata pri Zelenom plese (26),

2. fáza chata MRŠ a Zbojnícka chata (28),

3. fáza chata pod Rysmi (30).

Vybudovanie chaty na Skalke na existujúcom pozemku. Účel nehnuteľnosti – múzeum turistiky, centrum turistiky, miesto stretnutí pre funkcionárov KST a ubytovacie a stravovacie služby pre turistov.

Prekopať a zmodernizovať systém kvalifikácie a klasifikácie – vzbudiť u turistov masový záujem o odznaky a plnenie turistických cieľov (aj digitálne). Digitalizovať trasy a vytvoriť plne funkčnú aplikáciu KST.

Založiť s.r.o. a postaviť e-shop ako plnohodnotný tretí hlavný zdroj príjmov (popri nájmoch a členskom).

Organizovať hlavné podujatia ako slávnosti turistiky, festivaly. Motivovať partnerov mať stánky na podujatiach. Výrazne zvýšiť záujem širokej verejnosti, investovať do propagácie a odmeňovať kluby a regióny za ich organizáciu.

Zlepšiť spoluprácu so štátom a samosprávou. Byť partneri v propagácií regiónov a Slovenských turistických atrakcií, predkladanie zákonov.

Venovať sa projektom v oblasti cestovného ruchu a turistiky – eurofondovým aj sponzorským.

Zmeniť pozíciu vo VV zo súčasnej „zástupca športovcov“ na „člen VV pre projektové výzvy a zastupovanie športovcov“.